Obertes les inscripcions per a la XXX Nit Esportiva
12 de Junio de 2018

Carcaixent

Des del dilluns 25 de juny i fins al divendres 29 de juny, tindrà lloc la 30 edició de la Nit Esportiva Musical. Igual que en anys anteriors, de dilluns a dijous es realitzaran les fases prèvies de les competicions esportives, i el divendres 29 se celebraran les finals de les competicions esportives i els diferents campionats de jocs de taula. Pel que fa a les modalitats esportives, les competicions previstes per a esta edició són el futbol sala, bàsquet, futbol 8 en camp de gespa artificial, voleibol, futbol-tenis parelles, tenis individual i parelles, pàdel per parelles, frontenis i bàdminton individual i parelles. Respecte a les competicions de jocs de taula, es podrà participar en campionats de truc, trívial, ping-pong, parxís, escacs, Playstation 4 FIFA. Com bé indica el seu nom, la XXX Nit Esportiva Musical comptarà amb ambientació musical durant tota la vetlada.

En el cas de les inscripcions per a les competicions esportives, el termini serà fins al dia 21 de juny a les 14h, mentre que en el cas dels jocs de taula les persones interessades a participar podran inscriure's fins al mateix divendres 29 a partir de les 20h a la pista 2 de tenis del poliesportiu municipal. S’obriran inscripcions per a aquelles modalitats en què encara queden places.

Podreu trobar més informació al Departament d’Esports de dilluns a divendres, de 12h a 14h, al telèfon 96245 7651, al díptic d’inscripció de la Nit Esportiva Musical i ACÍ.